# Συναρμολόγηση των εξαρτημάτων λείανσης (βλέπε εικόνα A)

- Χρησιμοποιείτε μόνο καλά κατάλληλα και χωρίς ζημιά γερμανικά κλειδιά (βλέπε «Τεχνικά χαρακτηριστικά»).

- Χρησιμοποιείτε για το ηλεκτρικό εργαλείο μόνο εξαρτήματα ποιότητας για λείανση από τα ειδικά καταστήματα πώλησης, τα οποία είναι εγκεκριμένα για έναν αριθμό στροφών το λιγότερο 16.000 min–1, διαθέτουν μια διάμετρο το πολύ 50 mm και συγκρατούνται από έναν δίσκο στήριξης, του οποίου η διάμετρος είναι επίσης το πολύ 50 mm και του οποίου το στέλεχος σύσφιγξης έχει μια διάμετρο 6 mm, 1/4" ή 8 mm.

- Καθαρίστε τον άξονα λείανσης (9) και όλα τα προς συναρμολόγηση μέρη.
- Για το λύσιμο του σφιγκτήρα (16) σπρώξτε το κλείδωμα του άξονα (8) προς τα εμπρός.
- Λύστε το παξιμάδι σύσφιγξης (10) με το γερμανικό κλειδί (14) στην επιφάνεια εφαρμογής του κλειδιού, περιστρέφοντάς το αντίθετα στη φορά των δεικτών του ρολογιού.
- Τοποθετήστε το στέλεχος σύσφιγξης του δίσκου στήριξης (11) μέχρι τέρμα στον σφιγκτήρα (16).
- Σφίξτε τον δίσκο στήριξης (11), περιστρέφοντας το παξιμάδι σύσφιγξης (10) με το γερμανικό κλειδί (14) προς τη φορά των δεικτών του ρολογιού.
- Συναρμολογήστε τον δίσκο (12) πάνω στον δίσκο στήριξης (11).
- Σπρώξτε το κλείδωμα άξονα (8) στη συνέχεια ξανά πίσω.

Τα εξαρτήματα λείανσης πρέπει να περιστρέφονται τελείως κυκλικά. Μη συνεχίζετε να χρησιμοποιείτε παραμορφωμένα εξαρτήματα λείανσης, αλλά αντικαθιστάτε αυτά τα εξαρτήματα λείανσης.

- Μη σφίξετε τον σφιγκτήρα σε καμία περίπτωση με το παξιμάδι ρακόρ, όσο δεν είναι τοποθετημένο κανένα εξάρτημα λείανσης. Διαφορετικά ο σφιγκτήρας μπορεί να υποστεί ζημιά.

- Χρησιμοποιείτε μόνο δίσκο στήριξης με κατάλληλη διάμετρο στελέχους. Ένας δίσκος στήριξης, του οποίου η διάμετρος του στελέχους δεν αντιστοιχεί στην υποδοχή εξαρτήματος του ηλεκτρικού εργαλείου (βλέπε «Τεχνικά στοιχεία»), δεν μπορεί να συγκρατηθεί σωστά και προκαλεί ζημιά στον σφιγκτήρα.

- Το εξάρτημα πρέπει να είναι σφιγμένο το λιγότερο 10 mm. Με την καθαρή διάσταση στελέχους L0 από τα στοιχεία του κατασκευαστή του εξαρτήματος μπορεί να εξακριβωθεί ο επιτρεπτός μέγιστος αριθμός στροφών του εξαρτήματος. Αυτός δεν επιτρέπεται να βρίσκεται κάτω από το μέγιστο αριθμό στροφών του ηλεκτρικού εργαλείου.