# Prikaz stanja napolnjenosti akumulatorske baterije

5 LED-diod LED-prikaza prikazuje stanje napolnjenosti akumulatorske baterije. LED-prikaz sveti 5 s po vklopu.

LED-dioda | Napolnjenost
--- | ---
5 zelenih LED-diod neprekinjeno sveti | 80–100 %
4 zelene LED-diode neprekinjeno svetijo | 60–80 %
3 zelene LED-diode neprekinjeno svetijo | 40–60 %
2 zeleni LED-diodi neprekinjeno svetita | 20–40 %
1 rumena LED-dioda neprekinjeno sveti | 1–20 %
1 rdeča LED-dioda neprekinjeno sveti | 0–1 %

### Zaščita pred preobremenitvijo, ki deluje glede na temperaturo

Električnega orodja pri uporabi v skladu z namembnostjo ni mogoče preobremeniti. Pri preveliki obremenitvi ali neupoštevanju dovoljenega območja temperature akumulatorske baterije se število vrtljajev zmanjša ali pa se električno orodje izklopi. Pri zmanjšanem številu vrtljajev električno orodje ponovno deluje s polnim številom vrtljajev šele, ko je dosežena dovoljena temperatura akumulatorske baterije ali ko se obremenitev zmanjša. Po samodejnem izklopu električno orodje izključite, dovolite, da se akumulatorska baterija ohladi, in nato ponovno vključite električno orodje.