# Informacija apie triukšmą ir vibraciją

Triukšmo emisijos vertės nustatytos pagal EN 60745-2-23.

Pagal A skalę išmatuotas elektrinio įrankio garso slėgio lygis tipiniu atveju yra 70 dB(A). Triukšmo lygis darbo metu nurodytas vertes gali viršyti. Dirbkite su klausos apsaugos priemonėmis!

Vibracijos bendroji vertė ah (trijų krypčių atstojamasis vektorius) ir paklaida K nustatyta pagal EN 60745-2-23:

Paviršiaus šlifavimas (rupusis apdirbimas šlifavimo įrankiu, kurio skersmuo 25 mm):
ah < 2,5 m/s2, K = 1,5 m/s2

Paviršiaus šlifavimas (rupusis apdirbimas šlifavimo įrankiu, kurio skersmuo 50 mm):
ah = 13,2 m/s2, K = 1,5 m/s2

Šioje instrukcijoje pateiktas vibracijos lygis buvo išmatuotas pagal standar‌tizuotą matavimo metodą, ir jį galima naudoti lyginant elektrinius įrankius. Jis taip pat tinka išankstiniam vibracijos poveikio įvertinimui.

Nurodytas vibracijos lygis atspindi pagrindinius elektrinio įrankio naudojimo atvejus. Tačiau jeigu elektrinis įrankis naudojamas kitokiai paskirčiai, su kitokiais darbo įran‌kiais arba jeigu jis nepakankamai techniškai prižiūrimas, vibra‌cijos lygis gali kisti. Tokiu atveju vibracijos povei‌kis per visą darbo laikotarpį gali žymiai padidėti.

Norint tiksliai įvertinti vibracijos poveikį per tam tikrą darbo laiką, reikia atsižvelgti ir į laiką, per kurį elektrinis įrankis buvo išjungtas arba, nors ir veikė, bet nebuvo naudojamas. Tai įvertinus, vibracijos poveikis per visą darbo laiką žymiai sumažės.

Dirbančiajam nuo vibracijos poveikio apsaugoti paskirkite papildomas apsaugos priemones, pvz.: elektrinių ir darbo įrankių techninę priežiū‌rą, rankų šildymą, darbo eigos organizavimą.