# Montaža brusnih alata (vidjeti sliku A)

- Upotrebljavajte samo odgovarajuće i neoštećene viličaste ključeve (vidjeti „Tehnički podaci“).

- Za električni alat koristite samo pribor proizvođača za brušenje iz specijalizirane trgovine koji je dopušten za broj okretaja od najmanje 16000 min–1 i čiji je promjer maks. 50 mm i koji drži potporni disk čiji je promjer također maks. 50 mm i čija je stezna drška promjera 6 mm, 1/4" ili 8 mm.

- Očistite brusno vreteno (9) i sve dijelove koje treba montirati.
- Za otpuštanje steznih kliješta (16) gurnite blokadu vretena (8) prema naprijed.
- Otpustite steznu maticu (10) viličastim ključem (14) na površini ključa okretanjem u smjeru suprotnom od kazaljke na satu.
- Utaknite steznu dršku potpornog diska (11) do graničnika u stezna kliješta (16).
- Stegnite potporni disk (11) okretanjem stezne matice (10) viličastim ključem (14) u smjeru kazaljke na satu.
- Stavite podlošku (12) na potporni disk (11).
- Zatim ponovno gurnite blokadu vretena (8) prema natrag.

Brusna alati moraju se besprijekorno kružno vrtjeti. Ne koristite dalje nezaobljene brusne alate, nego ih zamijenite novim brusnim alatima.

- Ni u kojem slučaju ne stežite stezna kliješta steznom maticom dok nije montiran brusni alat. U suprotnom se stezna kliješta mogu oštetiti.

- Upotrebljavajte samo potporni disk odgovarajućeg promjera prihvata. Potporni disk, čiji promjer prihvata ne odgovara prihvatu električnog alata (vidjeti „Tehnički podaci“), ne može se čvrsto držati i može oštetiti stezna kliješta.

- Radni alat mora biti pritegnut najmanje 10 mm. Promjerom prihvata L0 može se iz informacija proizvođača radnog alata utvrditi dopušteni maksimalni broj okretaja radnog alata. Ne smije biti ispod maksimalnog broja okretaja električnog alata.