# Montáž brúsnych nástrojov (pozri obrázok A)

- Používajte len kompatibilné a nepoškodené vidlicové kľúče (pozri „Technické údaje“).

- Pre elektrické náradie používajte iba značkové príslušenstvo na brúsenie zo špecializovanej predajne, ktoré je schválené pre otáčky minimálne 16 000 ot/min, má priemer maximálne 50 mm a je uchytené oporným tanierom, ktorého priemer je takisto maximálne 50 mm a jeho upínacia stopka má priemer 6 mm, 1/4" alebo 8 mm.

- Vyčistite brúsne vreteno (9) a všetky diely, ktoré treba namontovať.
- Upínaciu klieštinu povolíte (16) posunutím aretácie vretena (8) smerom dopredu.
- Povoľte upínaciu maticu (10) vidlicovým kľúčom (14) držaním za plôšku na kľúč a otáčaním proti smeru pohybu hodinových ručičiek.
- Zasuňte upínaciu stopku oporného taniera (11) až na doraz do upínacej klieštiny (16).
- Oporný tanier (11) pevne upnite otáčaním upínacej matice (10) pomocou vidlicového kľúča (14) v smere pohybu hodinových ručičiek.
- Namontujte kotúč (12) na oporný tanier (11).
- Potom opäť posuňte aretáciu vretena (8) naspäť.

Brúsne nástroje musia bežať bezchybne bez hádzania. Brúsne nástroje, ktoré nie sú okrúhle, ďalej nepoužívajte, ale takéto brúsne nástroje vymeňte.

- Kým nie je namontovaný brúsny nástroj, upínaciu klieštinu v žiadnom prípade neuťahujte upínacou maticou napevno. Upínacia klieština by sa inak mohla poškodiť.

- Používajte len oporné taniere s vhodným priemerom stopky. Oporný tanier, ktorého priemer stopky nezodpovedá upínaniu nástrojov na elektrickom náradí (pozri „Technické údaje“), sa nedá správne upevniť a môže poškodiť upínaciu klieštinu.

- Pracovný nástroj musí byť upnutý minimálne v dĺžke 10 mm. Pomocou svetlého rozmeru stopky L0 možno z údajov výrobcu nástroja určiť maximálne prípustné otáčky nástroja. Tieto nesmú byť nižšie ako maximálne otáčky elektrického náradia.