# Lihvimistööriistade paigaldamine (vaata joonist A)

- Kasutage ainult hästi sobivat ja vigastamata harkvõtit (vt „Tehnilised andmed“).

- Kasutage elektrilise tööriista jaoks ainult erikaubandusest pärit margi-lisavarustust lihvimiseks, mis on lubatud kasutamiseks pöörlemiskiirusel vähemalt 16000 min–1, mille läbimõõt on maksimaalselt 50 mm ja mis kinnitatakse tugitaldrikule, mille läbimõõt on samuti maksimaalselt 50 mm ning mille kinnitussaba on läbimõõt on 6 mm, 1/4" või 8 mm.

- Puhastage lihvspindel (9) ja kõik paigaldatavad detailid.
- Kinnitustsangi (16) avamiseks lükake spindli lukustust (8) ettepoole.
- Vabastage kinnitusmutter (10) harkvõtmega (14) võtmepinnast vastupäeva pöörates.
- Asetage tugitaldriku (11) kinnitussaba kuni toeni kinnitustsangi (16).
- Kinnitage tugitaldrik (11) pöörates kinnitusmutrit (10) harkvõtmega (14) päripäeva.
- Paigaldage ketas (12) tugitaldrikule (11).
- Seejärel lükake spindli lukustus (8) jälle tagasi.

Lihvimistööriistad peavad laitmatult ühtlaselt pöörlema. Ärge kasutage ebaühtlaselt pöörlevaid lihvimistööriistu edasi, vaid vahetage need lihvimistööriistad välja.

- Kui lihvimistööriista ei ole paigaldatud, ärge kinnitage mitte mingil juhul kinnitustsangi kinnitusmutriga. Sellega võite kinnitustsangi vigastada.

- Kasutage ainult sobiva saba läbimõõduga tugitaldrikuid. Tugitaldrikut, mille saba läbimõõt ei vasta elektrilise tööriista kinnituskohale (vt «Tehnilised andmed»), ei hoita õigesti ja see vigastab kinnitustsangi.

- Vahetatav tööriist peab olema kinnitatud vähemalt 10 mm pikkuselt. Saba mõõdu L0 järgi saab vahetatava tööriista valmistaja andmetest leida vahetatava tööriista maksimaalse lubatud pöörlemiskiiruse. See ei tohi olla väiksem kui elektrilise tööriista maksimaalne pöörlemiskiirus.