# Slīpēšanas darbinstrumentu montāža (skat. attēlu A)

- Lietojiet vienīgi nebojātu piemērota izmēra vaļējā tipa atslēgu (skatīt sadaļu „Tehniskie dati“).

- Elektroinstrumentam izmantojiet tikai oriģinālos slīpēšanas piederumus no specializētā veikala, kas ir atļauti darbam ar minimālo apgriezienu skaitu 16 000 min–1 , kuru diametrs nepārsniedz 50 mm un kuru notur balsta plate, kuras diametrs līdzīgi nepārsniedz 50 mm un kura iespīlēšanas kāta diametrs ir 6 mm, 1/4" vai 8 mm.

- Notīriet slīpmašīnas darbvārpstu (9) un visas iestiprināmās daļas.
- Lai atbrīvotu spīļaptveri (16), stumiet darbvārpstas fiksatoru (8) uz priekšu.
- Atskrūvējiet virsuzgriezni (10) ar vaļējā tipa atslēgu (14), novietojot to uz noturplaknēm un griežot virsuzgriezni pretēji pulksteņa rādītāju kustības virzienam.
- Iebīdiet balsta plates iespīlēšanas kātu (11) līdz atdurei spīļaptverē (16).
- Iespīlējiet balsta plati (11), cieši pievelkot piespiedējuzgriezni (10) ar vaļēja tipa uzgriežņu atslēgu (14) pulksteņrādītāja virzienā.
- Samontējiet disku (12) uz balsta plates (11).
- Nobeigumā pabīdiet darbvārspstas fiksatoru (8) atpakaļ.

Slīpēšanas darbinstrumentiem jādarbojas nevainojamā apļa kustībā. Pārtrauciet neapaļu slīpēšanas darbinstrumentu lietošanu; nekavējoties nomainiet šādus darbinstrumentus.

- Nekādā gadījumā stingri nepievelciet spīļaptveres virsuzgriezni, ja spīļaptverē neatrodas slīpēšanas darbinstruments. Pretējā gadījumā spīļaptvere var tikt bojāta.

- Izmantojiet vienīgi balsta plates ar piemērotu kāta diametru. Balsta plate, kuras kāta diametrs neatbilst elektroinstrumenta stiprinājuma ierīcei (skatīt sadaļu “Tehniskie dati”), nevar tikt droši iestiprināta un var sabojāt spīļaptveri.

- Nomaināmā darbinstrumenta kātam jābūt iespīlētam stiprinājuma ierīcē vismaz 10 mm garumā. Atbilstoši darbinstrumenta kāta brīvās daļas garumam L0, no darbinstrumenta ražotāja sniegtajiem datiem var noteikt darbinstrumenta maksimālo pieļaujamo griešanās ātrumu. Tas nedrīkst būt mazāks par elektroinstrumenta maksimālo griešanās ātrumu.