# Šlifavimo įrankių tvirtinimas (žr. A pav.)

- Naudokite tik gerai tinkančius ir nepažeistus veržliarakčius (žr. „Techniniai duomenys“).

- Norėdami šlifuoti, su elektriniu įrankiu naudokite tik žinomais prekės ženklais pažymėtus gaminius, kuriuos galima įsigyti specializuotos prekybos vietose ir kurie aprobuoti ne mažesniam kaip 16000 min–1 sūkių skaičiui, kurių skersmuo ne didesnis kaip 50 mm ir kurie įtvirtinami atraminiame diske, kurio skersmuo taip pat ne didesnis kaip 50 mm ir kurio užveržiamojo kotelio skersmuo 6 mm, 1/4" arba 8 mm.

- Nuvalykite šlifavimo suklį (9) ir visas dalis, kurias reikia montuoti.
- Norėdami atlaisvinti suspaudžiamąją įvorę (16), stumkite suklio fiksatorių (8) pirmyn.
- Atlaisvinkite prispaudžiamąją veržlę (10) veržliarakčiu (14), uždėję ant prispaudžiamosios veržlės briaunų, skirtų raktui uždėti, ir sukdami prieš laikrodžio rodyklę.
- Įstatykite atraminio disko užveržiamąjį kotelį (11) į suspaudžiamąją įvorę (16) iki atramos.
- Tvirtai užveržkite atraminį diską (11) sukdami užveržiamąją veržlę (10) veržliniu raktu (14) pagal laikrodžio rodyklę.
- Sumontuokite diską (12) ant atraminio disko (11).
- Tada suklio fiksuojamąjį klavišą (8) vėl pastumkite atgal.

Šlifavimo įrankiai turi nepriekaištingai suktis. Netolygiai besisukančių šlifavimo įrankių nenaudokite, juos būtinai pakeiskite.

- Jokiu būdu neužveržkite suspaudžiamosios įvorės prispaudžiamąja veržle, kol nepritvirtintas joks šlifavimo įrankis. Priešingu atveju gali būti pažeista suspaudžiamoji įvorė.

- Naudokite tik tokį atraminį diską, kurio yra tinkamas kotelio skersmuo. Atraminis diskas, kurio kotelio skersmuo neatitinka elektrinio įrankio įrankių įtvaro (žr. „Techniniai duomenys“), negali būti gerai įtvirtintas ir pažeidžia suspaudžiamąją įvorę.

- Reikia įveržti ne mažiau kaip 10 mm darbo įrankio. Naudojantis vidiniu kotelio skersmeniu L0, iš elektrinio įrankio gamintojo pateiktų duomenų galima nustatyti darbo įrankio leidžiamąjį maksimalų sūkių skaičių. Jis turi būti didesnis už elektrinio įrankio maksimalų sūkių skaičių.